### NN 106/2022 (14.9.2022.), Odluka o izmjenama i dopunama Odluke o načinu i postupku vođenja razdvojenog računovodstva energetskih subjekata

Hrvatska energetska regulatorna agencija

1562

Na temelju članka 11. stavka 3. Zakona o regulaciji energetskih djelatnosti (»Narodne novine«, broj 120/12 i 68/18) i članka 23. stavka 3. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 9. rujna 2022. donijela

ODLUKU

O IZMJENAMA I DOPUNAMA ODLUKE O NAČINU I POSTUPKU VOĐENJA RAZDVOJENOG RAČUNOVODSTVA ENERGETSKIH SUBJEKATA

Članak 1.

U Odluci o načinu i postupku vođenja razdvojenog računovodstva energetskih subjekata (»Narodne novine«, broj 111/18) članak 1. mijenja se i glasi:

»Ovom Odlukom o načinu i postupku vođenja razdvojenog računovodstva energetskih subjekata (u daljnjem tekstu: Odluka) utvrđuje se način i postupak vođenja razdvojenog računovodstva ili knjigovodstva (u daljnjem tekstu: razdvojeno računovodstvo) te razdvojenog praćenja poslovnih događaja, pravila za posebno i odvojeno vođenje poslovnih knjiga, razdvajanje računa imovine, obveza, prihoda i rashoda, primitaka i izdataka te forma, sadržaj i dostava financijskih izvještaja i financijske dokumentacije energetskih subjekata za potrebe regulacije energetskih djelatnosti.«.

Članak 2.

U članku 2. stavku 3. brojevi: »6. do 8.« zamjenjuju se brojevima: »7. do 9.«.

Članak 3.

U članku 3. iza riječi: »sektor« zarez i riječi: »pozitivnim propisima o računovodstvu poduzetnika« brišu se.

Članak 4.

U članku 5. stavku 1. iza riječi: »rashoda« dodaju se riječi: »te primitaka i izdataka«.

Članak 5.

U članku 6. stavku 1. podstavku 2. iza riječi: »prihod« dodaju se riječi: »ili primitak (u daljnjem tekstu: prihod)«.

Članak 6.

U članku 11. iza stavka 3. dodaje se novi stavak 4. koji glasi:

»(4) Energetski subjekti koji nisu obveznici sastavljanja financijskih izvještaja iz stavka 3. ovoga članka, a obavljaju jednu ili više tržišnih energetskih djelatnosti, dužni su Agenciji dostavljati financijske izvještaje koje su obvezni sastavljati prema poreznim propisima te izvještaj o prihodima od obavljanja tržišne energetske djelatnosti iz Priloga 7. ove Odluke.«.

U stavku 6. brojevi: »1., 2. i 3.« zamjenjuju se brojevima: »1. do 4.«.

Dosadašnji stavci 4. do 8. postaju stavci 5. do 9.

Članak 7.

Prilog 7.1. mijenja se i glasi:

»IZVJEŠTAJ O PRIHODIMA OD OBAVLJANJA TRŽIŠNE ENERGETSKE DJELATNOSTI ZA \_\_\_\_. GODINU

Temeljem članka 11. stavka 2., 3. i 4. Odluke o načinu i postupku vođenja razdvojenog računovodstva energetskih subjekata, energetski subjekt dostavlja podatke o ukupno ostvarenim prihodima od obavljanja tržišne energetske djelatnosti za koju ima dozvolu Hrvatske energetske regulatorne agencije.

|  |  |
| --- | --- |
| TRŽIŠNA ENERGETSKA DJELATNOST | PRIHODI od  obavljanja tržišne  energetske djelatnosti  (u kn) |
| Proizvodnja električne energije |  |
| Opskrba električnom energijom |  |
| Trgovina električnom energijom |  |
| Agregiranje |  |
| Skladištenje energije |  |
| Organiziranje energetske zajednice građana |  |
| Operator zatvorenog distribucijskog sustava |  |
| ELEKTRIČNA ENERGIJA | 0 |
| Proizvodnja prirodnog plina |  |
| Opskrba plinom |  |
| Upravljanje mjestom za opskrbu UPP-a ili SPP-a |  |
| Trgovina plinom |  |
| PLIN | 0 |
| Proizvodnja biogoriva |  |
| Trgovina na veliko biogorivom |  |
| Skladištenje biogoriva |  |
| Proizvodnja naftnih derivata |  |
| Trgovina na veliko naftnim derivatima |  |
| Skladištenje nafte i naftnih derivata |  |
| Trgovina na veliko ukapljenim naftnim plinom |  |
| Skladištenje ukapljenog naftnog plina |  |
| Transport nafte naftovodima |  |
| Transport naftnih derivata produktovodima |  |
| NAFTA I NAFTNI DERIVATI | 0 |
| Opskrba toplinskom energijom |  |
| Proizvodnja toplinske energije |  |
| TOPLINSKA ENERGIJA | 0 |
| SVEUKUPNO | 0 |

Članak 8.

Energetski subjekti dužni su voditi poslovne knjige, sastavljati financijske izvještaje i financijsku dokumentaciju sukladno ovoj Odluci za svaku poslovnu godinu, počevši od poslovne godine koja započinje 1. siječnja 2022.

Članak 9.

Ova Odluka o izmjenama i dopunama Odluke o načinu i postupku vođenja razdvojenog računovodstva energetskih subjekata stupa na snagu osmoga dana od dana objave u »Narodnim novinama«.

Klasa: 011-01/18-02/1

Urbroj: 371-07-22-10

Zagreb, 9. rujna 2022.

Predsjednik Upravnog vijeća
 mr. sc. Danijel Žamboki, v. r.